Android to ios data transfer: नए स्मार्टफोन में पाएं पुराने डिवाइस का सारा डेटा, ऐसे करें ट्रांसफर - this-is-how-you-can-move-data-from-old-phone-to-new-one-in-easy-steps | Navbharat Times
this-is-how-you-can-move-data-from-old-phone-to-new-one-in-easy-steps
नवभारतटाइम्स.कॉम Updated 21 Jul 2019, 11:07 AM IST
आपने किसी भी कंपनी का या किसी भी ओएस वाला डिवाइस लिया हो, पुराने फोन का डेटा नए डिवाइस में ट्रांसफर किया जा सकता है और ऐसा करना बहुत आसान है।
स्मार्टफोन्स के रोज बदलते डिजाइन और उनमें मिलते बेहतरीन फीचर्स के चलते अपडेट रहना जरूरी हो गया है। यही वजह है कि यूजर्स जल्दी-जल्दी स्मार्टफोन बदलने लगे हैं। यहां सबसे बड़ी चुनौती पुराने हैंडसेट का डेटा नए स्मार्टफोन में ट्रांसफर करना। अच्छी बात तो यह है कि आपने किसी भी कंपनी का या किसी भी ओएस वाला डिवाइस लिया हो, पुराने फोन का डेटा नए डिवाइस में ट्रांसफर किया जा सकता है और ऐसा करना बहुत आसान है। डेटा ट्रांसफर करने से पहले पुराने ऐंड्रॉयड या आईओएस डिवाइस की सेटिंग्स और डेटा का बैकअप तैयार कर लें।
सबसे पहले उस गूगल ड्राइव या आईक्लाउड अकाउंट का आईडी-पासवर्ड याद रखें, जिसपर यह बैकअप स्टोर करने जा रहे हों। अब अगर आपका नया और पुराना फोन दोनों ऐंड्रॉयड हों तो डेटा ट्रांसफर करना आसान हो जाता है। नया डिवाइस सेटअप करते वक्त आपको A Backup From Android Phone' ऑप्शन पर टैप करना होगा। पुराने फोन में गूगल ओपन कर आपको 'Setup my device' पर टैप करना होगा। इसके बाद ब्लूटूथ की मदद से दोनों डिवाइस आपस में कनेक्ट करके कनेक्शन वेरिफाइ किया जाएगा और पुराने फोन का डेटा गूगल अकाउंट/गूगल ड्राइव की मदद से ट्रांसफर हो जाएगा।
अगर आईफोन से ऐंड्रॉयड फोन पर किया हो स्विच
अगर आपने आईफोन से नए ऐंड्रॉयड डिवाइस पर स्विच किया है तो नया फोन सेटअप करते वक्त आपको 'an iPhone device' ऑप्शन सेलेक्ट करना होगा। इसके बाद पुराने आईफोन पर android.com/switch पर जाएं या फिर ऐप स्टोर से गूगल ड्राइव डाउनलोड करें। आप आईफोन का ड्राइव पर बैकअप तैयार करने के बाद नए डिवाइस में उसी गूगल अकाउंट से लॉग-इन कर ड्राइव से डेटा रीस्टोर कर सकते हैं। यहां एक बात का ध्यान रखना जरूरी है कि पुराने आईफोन से सिम निकालने और ऐंड्रॉयड फोन में लगाने से पहले iMessage और FaceTime को जरूर ऑफ कर दें।
वहीं, अगर आप आईफोन लवर हैं और आपके पुराने और नए दोनों डिवाइस ऐपल के हैं या iOS बेस्ड हैं तो ट्रांसफर का ऑप्शन नया डिवाइस सेटअप करते वक्त मिलता है। नए डिवाइस में जेनरेट पैटर्न को पुराने से स्कैन कर डिवाइस Pair करने के बाद डेटा iCloud बैकअप से नए डिवाइस में आ जाएगा।
ऐंड्रॉयड डिवाइस से आईफोन में ट्रांसफर
ऐंड्रॉयड स्मार्टफोन से नए आईफोन में डेटा ट्रांसफर करने लिए आईफोन को सेटअप करते वक्त 'Setup Manually' पर टैप करें। वाई-फाई और फिंगरप्रिंट सेट करने के बाद 'Move Data from Android' पर टैप करें। यहां आपको छह या दस डिजिट का एक कोड मिल जाएगा। अब पुराने ऐंड्रॉयड फोन पर 'Move to iOS' ऐप डाउनलोड करें और ऐप में यह कोड डालें। ऐप पूछेगा कि कौन-कौन सा डेटा आप नए आईफोन में मूव करना चाहते हैं। यहां डेटा टाइप सेलेक्ट करने के बाद 'Next' पर टैप करें। खास बात तो यह है कि सेटअप पूरा होने पर नए आईफोन में आपकी पुरानी ऐप्स का iOS वर्जन भी डाउनलोड हो जाएगा।
Web Title this-is-how-you-can-move-data-from-old-phone-to-new-one-in-easy-steps(News in Hindi from Navbharat Times , TIL Network)
और जानें:नया स्मार्टफोनडेटा ट्रांसफरnew deviceiOS to AndroidAndroid to ios data transferAndroid smartphonetech Newstech News in Hinditech Latest Newstech Headlinesटिप्स-ट्रिक्स समाचार